Какво точно става в Русия? Последиците от речта на Путин и оставката на Медведев – кафенето
kostastefanov	след Uncategorized	 януари 17, 2020 22 Words
Владимир Путин и Дмитрий Медведев бяха неразделни в последните години
„Не всичко се получи, разбира се, но нищо никога не е перфектно“, каза Путин, седнал до своя дългогодишен приближен Медведев.
С извинение към бившия министър на отбраната на САЩ Доналд Ръмсфелд, ще използваме неговия израз и ще изредим известните известни и известните неизвестни от това „бомбастично“ развитие в Русия.
Следващата година предстоят и избори за Държавната Дума, долната камара на парламента. В момента тя е под контрола на все по-непопулярната партия „Единна Русия“. Ако опозицията успее да спечели места на изборите през септември 2021 г., а „Единна Русия“ се представи зле, това ще намали значително шансовете на Путин да прокара желаните от него промени в конституцията.
Той е юрист по образование. Още от годините в Санкт Петербург през 1990-те е сред най-близкото обкръжение на Путин. Бил е председател на борда на газовия гигант „Газпром“ след 2000 г., след това началник на кабинета на президента, първи вицепремиер до 2007 г., а след това Путин го обяви за своя предпочитан кандидат за наследник на президентския пост.
Самият Съвет по сигурността е влиятелен консултативен орган, в който влизат ръководителите на най-мощните силови ведомства – Федералната служба за сигурност (преди КГБ), Службата за външно разузнаване (преди ГРУ), министрите на външните работи, отбраната и вътрешните работи, както и началникът на Националната гвардия.
(от ляво надясно) Секретарят на Съвета по сигурността Николай Патрушев, президентът Владимир Путин и премиерът Дмитрий Медведев на посещение в Краснодар по-рано тази година
Главният редактор на „Ехото на Москва“ Алексей Венедиктов коментира, че това по-вероятно е повишение за Медведев, защото той ще бъде освободен от всекидневните отговорности като министър-председател. Промяната ще му пощади и рейтинга, който неуспехите на премиерския пост неминуемо накърняват.
Все повече анализатори коментират изявлението на Путин като знак за бъдещето след 2024 г. – включително и със следващ президент, който да има много по-малко правомощия.
„Правомощията, които Путин беше концентрирал в поста, няма да се прехвърлят автоматично. Те ще бъдат частично делегирани“, коментира Александър Баунов, бивш журналист и настоящ експерт в центъра „Карнеги“ в Москва. „Без съмнение следващият президент ще бъде по-слаб и със сигурност той няма да се казва Путин“.
„Изглежда, че Путин се подготвя да напусне поста и се опитва да си гарантира позициите при евентуален конфликт със своя наследник. В същото време се освобождава от Медведев, който вече е токсичен и не е популярен сред населението. Така преходният период ще бъде по-гладък“, коментира Татяна Становая от консултантската компания „Р.Политик“.